CELEX: 62008CO0217
Language: fi
Date: 2009-03-17 00:00:00
Title: Yhteisöjen tuomioistuimen määräys (seitsemäs jaosto) 17 päivänä maaliskuuta 2009. # Rita Mariano vastaan Istituto nazionale per l'assicurazione contro gli infortuni sul lavoro (INAIL). # Ennakkoratkaisupyyntö: Tribunale ordinario di Milano - Italia. # Yhteisöjen tuomioistuimen työjärjestyksen 104 artiklan 3 kohta - Yhdenvertainen kohtelu työssä ja ammatissa - EY 12 ja EY 13 artikla - Jälkeen jääneen etuuden myöntäminen - Kansallinen lainsäädäntö, jossa säädetään jälkeen jääneen puolison ja jälkeen jääneen avopuolison erilaisesta kohtelusta. # Asia C-217/08.

Yhteisöjen tuomioistuimen määräys (seitsemäs jaosto) 17.3.2009 – Mariano vastaan Istituto nazionale per l’assicurazione contro
            gli infortuni sul lavoro
      (asia C‑217/08)
      Yhteisöjen tuomioistuimen työjärjestyksen 104 artiklan 3 kohta – Yhdenvertainen kohtelu työssä ja ammatissa – EY 12 ja EY 13 artikla – Jälkeen jääneen etuuden myöntäminen – Kansallinen lainsäädäntö, jossa säädetään jälkeen jääneen puolison ja jälkeen jääneen avopuolison erilaisesta kohtelusta
      1.                     Euroopan unionin kansalaisuus – Perustamissopimuksen määräykset – Yhdenvertainen kohtelu – Kansalaisuuteen perustuva syrjintä
            – Kielto – Asiallinen soveltamisala – Täysin jäsenvaltion sisäisten tilanteiden sulkeminen asiallisen soveltamisalan ulkopuolelle
            (EY 12 ja EY 17 artikla) (ks. 17–22 kohta)
      2.                     Yhteisön oikeus – Periaatteet – Yhdenvertainen kohtelu – Ikäsyrjintä – Kielto – Soveltamisala – Syrjivä kohtelu, jolla ei
            ole mitään yhteyttä yhteisön oikeuteen, ei kuulu yhteisön oikeuden alaan (EY 13 artikla; neuvoston direktiivi 2000/78) (ks.
            24–27 kohta)
      3.                     Yhteisön oikeus – Periaatteet – Yhdenvertainen kohtelu – Soveltamisala – Kansallinen lainsäädäntö, jossa säädetään jälkeen
            jääneen aviopuolison ja jälkeen jääneen elämänkumppanin erilaisesta kohtelusta jälkeen jääneen etuuden myöntämisessä – Syrjivä
            kohtelu, jolla ei ole mitään yhteyttä yhteisön oikeuteen, ei kuulu yhteisön oikeuden alaan (EY 12 ja EY 13 artikla; neuvoston
            direktiivi 2000/78) (ks. 30 ja 31 kohta)
      Aihe 
      
         
               Ennakkoratkaisupyyntö – Tribunale ordinario di Milano – EY 12 ja EY 13 artiklan tulkinta – Yhdenvertainen kohtelu työssä ja
                  ammatissa – Jälkeen jääneen etuuden myöntäminen – Kansallinen lainsäädäntö, jossa säädetään jälkeen jääneen aviopuolison ja
                  jälkeen jääneen elämänkumppanin, joka on solminut elinikäisen kumppanuuden, erilaisesta kohtelusta
               
            Ratkaisu 
      Yhteisön oikeus ei sisällä kaiken syrjinnän kieltoa, jonka soveltaminen jäsenvaltioiden tuomioistuinten olisi taattava silloin
         kun mahdollisesti syrjivällä menettelyllä ei ole mitään yhteyttä yhteisön oikeuteen. Pääasian kaltaisissa olosuhteissa EY
         12 ja EY 13 artikla eivät yksinään synnytä mainitunlaista yhteyttä.
      
      Mainitut artiklat eivät mainituissa olosuhteissa ole esteenä sellaiselle kansalliselle lainsäädännölle, jonka mukaan tilanteessa,
         jossa henkilö kuolee onnettomuudessa, eläke, jonka suuruus on 50 prosenttia mainitun henkilön ennen kuolemaansa saamasta palkasta,
         maksetaan vain hänen jälkeensä jääneelle aviopuolisolle ja vainajan alaikäinen lapsi saa vain eläkkeen, jonka suuruus on 20
         prosenttia mainitusta palkasta.